“Мы з мужам Андрэем пражылі 8 гадоў. У нас дзве дачушкі пяці і сямі гадоў. Андрэй шмат дзе працаваў, ездзіў на заробкі, больш я адна гадавала дзяцей. У канцы 2015 года ўладкаваўся на працу ў ААТ “Навасёлкі-Лучай”, на новую рабатызаваную ферму. Атрымаў трохпакаёвую кватэру з усімі выгодамі, і мы пераехалі жыць у Коўзаны. Здавалася, радасці і шчасцю не будзе канца, але ўсё раптам абарвалася, калі Андрэй звязаўся з жанчынай, якая таксама працуе на ферме. У яе сваіх трое дзяцей, неўзабаве бу­дзе бабуляй, жыве па суседстве. Андрэй падаў заяву аб скасаванні шлюбу, суд бу­дзе ў верасні. Але і гэтага мала — хоча адабраць у мяне дзяцей, каб не плаціць аліменты.